
DR 30.10.2019 57 

 
Satu lagi saya nak tanya. Sekarang ini kita sedang menghadapi satu tindakan 

daripada Kerajaan India yang mengimport kelapa sawit yang terbesar di Malaysia.  

Adakah Kementerian Hal Ehwal Ekonomi merancang untuk mereka memasarkan 
kelapa sawit ini di pasaran yang lain selain daripada India yang menjadi pengimport utama 
sekiranya apa-apa berlaku daripada Kerajaan India yang mengambil tindakan ke atas import 
kelapa sawit di Malaysia ini?  Minta penerangan daripada Yang Berhormat Menteri. 

Dato’ Seri Mohamed Azmin bin Ali: Terima kasih Yang Berhormat Pendang.  
Pertama, tentang latihan yang perlu disediakan dan peluang-peluang baharu untuk peneroka-
peneroka FELDA dan peserta-peserta RISDA dan juga FELCRA. Ini memang menjadi teras 
dalam perancangan kita untuk tahun 2020 dan tahun seterusnya seperti yang telah saya 
bentangkan dalam Kertas Putih FELDA di dalam Parlimen baru-baru ini di mana sejumlah 
wang telah diperuntukkan khusus untuk meningkatkan produktiviti bagi warga FELDA, 
FELCRA dan juga RISDA.   

Tidak mungkin mereka dapat meningkatkan produktiviti dan hasil sekiranya mereka 
masih lagi berada di takuk yang lama dan tidak diberikan peluang-peluang baharu dengan 
menggunakan teknologi-teknologi baharu dan pendekatan perladangan yang baharu.  Ini 
kerana kalau menggunakan skala pada hari ini yang masih lagi dalam satu kelompok yang 
kecil, tidak mungkin kita dapat meraih hasil dan produktiviti yang tinggi.  Ini memang sedang 
dirancang dan akan dilaksanakan oleh sebab Parlimen telah pun meluluskan sejumlah 
peruntukan bagi tujuan yang berkenaan. 

Keduanya berhubung keprihatinan Yang Berhormat Pendang tentang masalah yang 
sedang kita hadapi dengan negara India. Ada pandangan yang dikeluarkan baru-baru ini 
bahawa kemelut ini tidak akan berpanjangan kerana hasil sawit daripada Indonesia sahaja 
tidak mencukupi untuk memenuhi permintaan daripada negara India.  Maka, kita yakin dalam 
masa yang terdekat, kita dapat menyelesaikan masalah ini dengan cara yang lebih berkesan. 

Akan tetapi, pada masa yang sama, saya juga bersetuju dengan pandangan Yang 
Berhormat Pendang bahawa kerajaan sedang berunding dengan banyak negara terutama 
ketika Yang Amat Berhormat Perdana Menteri dalam lawatan ke luar negara dan pertemuan 
dengan pemimpin-pemimpin dunia telah menzahirkan hasrat Malaysia untuk meningkatkan 
eksport hasil sawit kepada negara-negara yang berkenaan. Saya sendiri dalam pertemuan 
dengan pimpinan di Rusia baru-baru ini telah menyentuh perkara yang sama. Begitu juga 
ketika kita berada di Azerbaijan dan Turkmenistan pada minggu yang lalu.   

Jadi, kedua-dua usaha ini sedang ditingkatkan supaya hasil sawit Malaysia ini 
mendapat pasaran yang lebih baik dalam masa yang terdekat. 

Tuan Yang di-Pertua... 

Tuan Charles Anthony Santiago [Klang]: [Bangun] 

Tuan Ahmad Fadhli bin Shaari [Pasir Mas]: [Bangun] 

Dato' Seri Dr. Santhara [Segamat]: Boleh mencelah? 

Timbalan Yang di-Pertua [Tuan Nga Kor Ming]:  Yang Berhormat Menteri, Yang 
Berhormat Klang dan Yang Berhormat Segamat mohon mencelah. 

Dato' Haji Salim Sharif [Jempol]: Jempol. 

Tuan Ahmad Fadhli bin Shaari [Pasir Mas]: Macam nak bagi Pasir Mas. 

Timbalan Yang di-Pertua [Tuan Nga Kor Ming]: Okey, Yang Berhormat Klang.  
Sebelah kanan Yang Berhormat Klang. Selepas itu Yang Berhormat Segamat. Sila. 

Tuan Charles Anthony Santiago [Klang]: Terima kasih Tuan Yang di-Pertua dan 
Yang Berhormat Menteri. Terima kasih kerana telah memberi pencerahan berkait dengan 
WKB. 

Soalan saya, Yang Berhormat, apa yang telah digariskan oleh Yang Berhormat tadi 
dan juga buku laporan yang telah dikeluarkan oleh kementerian ialah matlamat WKB dan 
sebagainya. Akan tetapi, apakah program sebenarnya dan timeline program itu? Juga, 
bagaimana rural-urban divide ini, juga urban divide pun ada, dapat mengurangkan jurang 
kekayaan di antara orang kaya dengan orang miskin? Itu pertama.  

 



Satu lagi saya nak tanya. Sekarang ini kita sedang menghadapi satu tindakan. daripada Kerajaan India yang mengimport kelapa sawit yang terbesar di Malaysia. Adakah Kementerian Hal Ehwal Ekonomi merancang untuk mereka memasarkan kelapa sawit ini di pasaran yang lain selain daripada India yang menjadi pengimport utama sekiranya apa-apa berlaku daripada Kerajaan India yang mengambil tindakan ke atas import kelapa sawit di Malaysia ini? Minta penerangan daripada Yang Berhormat Menteri. Dato' Seri Mohamed Azmin bin Ali: Terima kasih Yang Berhormat Pendang. Pertama, tentang latihan yang perlu disediakan dan peluang-peluang baharu untuk peneroka- peneroka FELDA dan peserta-peserta RISDA dan juga FELCRA. Ini memang menjadi teras dalam perancangan kita untuk tahun 2020 dan tahun seterusnya seperti yang telah saya bentangkan dalam Kertas Putih FELDA di dalam Parlimen baru-baru ini di mana sejumlah wang telah diperuntukkan khusus untuk meningkatkan produktiviti bagi warga FELDA, FELCRA dan juga RISDA. Tidak mungkin mereka dapat meningkatkan produktiviti dan hasil sekiranya mereka masih lagi berada di takuk yang lama dan tidak diberikan peluang-peluang baharu dengan menggunakan teknologi-teknologi baharu dan pendekatan perladangan yang baharu. Ini kerana kalau menggunakan skala pada hari ini yang masih lagi dalam satu kelompok yang kecil, tidak mungkin kita dapat meraih hasil dan produktiviti yang tinggi. Ini memang sedang dirancang dan akan dilaksanakan oleh sebab Parlimen telah pun meluluskan sejumlah peruntukan bagi tujuan yang berkenaan. Keduanya berhubung keprihatinan Yang Berhormat Pendang tentang masalah yang sedang kita hadapi dengan negara India. Ada pandangan yang dikeluarkan baru-baru ini bahawa kemelut ini tidak akan berpanjangan kerana hasil sawit daripada Indonesia sahaja tidak mencukupi untuk memenuhi permintaan daripada negara India. Maka, kita yakin dalam masa yang terdekat, kita dapat menyelesaikan masalah ini dengan cara yang lebih berkesan. Akan tetapi, pada masa yang sama, saya juga bersetuju dengan pandangan Yang Berhormat Pendang bahawa kerajaan sedang berunding dengan banyak negara terutama ketika Yang Amat Berhormat Perdana Menteri dalam lawatan ke luar negara dan pertemuan dengan pemimpin-pemimpin dunia telah menzahirkan hasrat Malaysia untuk meningkatkan eksport hasil sawit kepada negara-negara yang berkenaan. Saya sendiri dalam pertemuan dengan pimpinan di Rusia baru-baru ini telah menyentuh perkara yang sama. Begitu juga ketika kita berada di Azerbaijan dan Turkmenistan pada minggu yang lalu. Jadi, kedua-dua usaha ini sedang ditingkatkan supaya hasil sawit Malaysia ini mendapat pasaran yang lebih baik dalam masa yang terdekat. Tuan Yang di-Pertua... Tuan Charles Anthony Santiago [Klang]: [Bangun]. Tuan Ahmad Fadhli bin Shaari [Pasir Mas]: [Bangun]. Dato' Seri Dr. Santhara [Segamat]: Boleh mencelah?. Timbalan Yang di-Pertua [Tuan Nga Kor Ming]: Yang Berhormat Menteri, Yang Berhormat Klang dan Yang Berhormat Segamat mohon mencelah. Dato' Haji Salim Sharif [Jempol]: Jempol. Tuan Ahmad Fadhli bin Shaari [Pasir Mas]: Macam nak bagi Pasir Mas. Timbalan Yang di-Pertua [Tuan Nga Kor Ming]: Okey, Yang Berhormat Klang. Sebelah kanan Yang Berhormat Klang. Selepas itu Yang Berhormat Segamat. Sila. Tuan Charles Anthony Santiago [Klang]: Terima kasih Tuan Yang di-Pertua dan Yang Berhormat Menteri. Terima kasih kerana telah memberi pencerahan berkait dengan WKB. Soalan saya, Yang Berhormat, apa yang telah digariskan oleh Yang Berhormat tadi dan juga buku laporan yang telah dikeluarkan oleh kementerian ialah matlamat WKB dan sebagainya. Akan tetapi, apakah program sebenarnya dan timeline program itu? Juga, bagaimana rural-urban divide ini, juga urban divide pun ada, dapat mengurangkan jurang kekayaan di antara orang kaya dengan orang miskin? Itu pertama.